CELEX: 32008R0323
Language: hu
Date: 2008-04-08 00:00:00
Title: A Bizottság 323/2008/EK rendelete ( 2008. április 8. ) egyes áruk Kombinált Nómenklatúra szerinti besorolásáról

10.4.2008   
            
            
               HU
            
            
               Az Európai Unió Hivatalos Lapja
            
            
               L 98/3
            
         
      A BIZOTTSÁG 323/2008/EK RENDELETE
   
   (2008. április 8.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               A Vámkódex Bizottság nem nyilvánított véleményt az elnöke által megállapított határidőn belül,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. április 8-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 580/2007/EK rendelettel (HL L 138., 2007.5.30., 1. o.) módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Szemüveg alakú, rugalmas műanyag termék, amely színes oldatot tartalmaz az alábbi (térfogatszázalékos) összetételben:
                              
                                          —
                                       
                                       
                                          víz
                                       
                                       
                                          40
                                       
                                    
                                          —
                                       
                                       
                                          propilén-glikol
                                       
                                       
                                          60
                                       
                                    A terméket – hűtőben történő lehűtése után az arcra helyezve – fejfájás enyhítésére szánták.
                           
                        
               
                  3824 90 97
               
               
                  A termékbesorolást a Kombinált Nómenklatúra értelmezésére szolgáló 1., 3b. és 6. általános szabály, valamint a 3824, 3824 90 és 3824 90 97 KN-kód szövegezése határozza meg.
                  A termék lényeges jellemzőjét a 3824 vtsz. alatti készítmény, a műanyag burokban található hűtőfolyadékként használt oldat adja.
                  A terméknek nincs a 30. árucsoport értelmében vett terápiás vagy profilaktikus hatása.
               
            
                  
                              2.
                           
                           
                              Műanyag lapokból készített, víz és olaj keverékét tartalmazó burok, amelyet fürdőruha mellrészének vagy melltartónak a kosarába helyeznek.
                           
                        
               
                  3926 20 00
               
               
                  A termékbesorolást a Kombinált Nómenklatúra értelmezésére szolgáló 1., 3b. és 6. általános szabály, valamint a 3926 és a 3926 20 00 KN-kód szövegezése határozza meg.
                  Mivel a terméket arra szánták, hogy fürdőruha mellrészébe, vagy női melltartó kosarába helyezzék, ezáltal – a 3926 vtsz. értelmében – azt a 3926 20 00 alszám alá tartozó ruházati kiegészítőnek kell tekinteni.
               
            
                  
                              3.
                           
                           
                              Öv alakú, közönséges búzát tartalmazó textiltermék, amelyet – mikrohullámmal felmelegítve – a hát alsó részén jelentkező fájdalom enyhítésére használnak.
                           
                        
               
                  1001 90 99
               
               
                  A termékbesorolást a Kombinált Nómenklatúra értelmezésére szolgáló 1., 3b. és 6. általános szabály, valamint a 1001, 1001 90 és 1001 90 99 KN-kód szövegezése határozza meg.
                  A termék lényeges jellemzőjét az övben található 1001 vtsz. alá tartozó, a tárolt hő átadására szolgáló közönséges búza adja.
                  A terméknek nincs a 30. árucsoport értelmében vett terápiás vagy profilaktikus hatása.